கேள்வி: யூ. எல். அலியார் - வாழ்க்கைச் சுருக்கம் குறித்து விரிவாக சொல்லுங்கள்.
பதில்: கிழக்கு மாகாணம், இலங்கை, அம்பாறை மாவட்டம் மாவட்டத்தில், சம்மாந்துறையைச் சேர்ந்த உதுமா லெவ்வை தம்பதியினரின் புதல்வரான அலியார் சம்மாந்துறை முஸ்லிம் மகாவித்தியாலயம், மட்டக்களப்பு அரசினர் கல்லூரி, பேராதனைப் பல்கலைக்கழகம், கொழும்புப் பல்கலைக்கழகம், யாழ்ப்பாணப் பல்கலைக்கழகம், அவுஸ்திரேலியாவின் மக்குவாரி பல்கலைக்கழகம் ஆகியவற்றின் பழைய மாணவராவார். கல்வித்துறை டிப்ளோமா, ஊடகத்துறை டிப்ளோமா, கல்வியியல் முதுமாணி ஆகிய பட்டங்களைப் பெற்றுள்ள இவர் மக்குவாரி பல்கலைகழகத்தில் Dip. in. EMIS பட்டத்தினையும் பெற்றுள்ளார். வடக்கு-கிழக்கு மாகாணக் கல்வித் திணைக்களத்தில் கல்விப் பணிப்பாளராகப் பணியாற்றித் தற்போது ஓய்வுபெற்றுள்ள அலியாரின் மனைவி பெயர் பௌசியா. இவர்களுக்கு முகம்மது ஹசீன், முர்சிதா செரீன், முகம்மது பிர்னாஸ் என்ற மூன்று பிள்ளைகள் உள்ளனர்.
கேள்வி: யூ. எல். அலியார் - எழுத்துத்துறை பற்றி விளக்கவும்.
பதில்: பாடசாலையில் கற்கும் காலத்திலிருந்தே எழுத்துத்துறை ஈடுபாடு மிக்கவராகவும், 1961, 1962 ஆம் ஆண்டுகளில் 'கலைமுரசு' மாத இதழில் உதவியாசிரியராகவும் செயற்பட்டுள்ளார். இவரின் முதலாவது ஆக்கம் 1965 அக்டோபர் 10 'சுதந்திரன்' பத்திரிகையில் 'ஈழநாடும் கண்ணகி வழிபாடும்' எனும் தலைப்பில் பிரசுரமானது. ஆக்க இலக்கியங்களை இவர் படைக்காவிடினும் கூட அறிவுசார் கட்டுரைகள் முன்னூற்றுக்கும் மேல் எழுதியுள்ளார்.
கேள்வி: யூ. எல். அலியார் - எழுதியுள்ள அச்சு ஊடகங்கள் குறித்து விரிவாக சொல்லுங்கள்.
பதில்: சுதந்திரன், ஈழநாடு, ஈழகேசரி, தினபதி, வீரகேசரி, சிந்தாமணி, தினகரன், மணிவிளக்கு(சென்னை), வீக்கண்ட் எக்ஸ்பிரஸ், இஸ்லாமிய சிந்தனை, புது ஊற்று, கலாமதி, கலை அமுதம் போன்றவற்றில் எழுதியுள்ளார்.
கேள்வி: யூ. எல். அலியார் - ஊடகத்துறை ஈடுபாடு பற்றி நீங்கள் என்ன அறிந்துள்ளீர்கள்?
பதில்: * 1968, 1969, 1970, 1971 தினகரன் சம்மாந்துறை நிருபராக இவர் பகுதி நேரமாகப் பணியாற்றினார். * 1997, 1998, 1999, 2000 ஆம் ஆண்டுகளில் வீக்கண்ட் எக்ஸ்பிரஸ் வாராந்தப் பத்திரிகையின் அம்பாறை / கல்முனை செய்தியாளராகப் பணியாற்றினார். * கொழும்புப் பல்கலைக்கழத்தில் 1997 இல் பத்திரிகையியல் டிப்ளோமா நெறியைப் பூர்த்தி செய்து விசேட சித்தி பெற்றார். * தென்கிழக்குப் பல்கலைக்கழகம் பத்திரிகையியல் டிப்ளோமா நெறிக்கு 2002-2003ஆம் ஆண்டுகளில் விரிவுரையாளராகப் பணியாற்றியுள்ளார்.
கேள்வி: யூ. எல். அலியார் - எழுதிய நூல்கள் பற்றி நீங்கள் என்ன அறிந்துள்ளீர்கள்?
பதில்: இவர் இதுவரை நான்கு நூல்களை எழுதி வெளியிட்டுள்ளார். * கல்வியியல் நோக்கு. (1995) ISBN 955-95831-0-7 * சர்வதேச நினைவு தினங்கள் (1998) ISBN 955-95831-1-5 * இரு நூற்றாண்டுகளில் இலங்கையிற் கல்வி (2000) ISBN 955-95831-2-3 * நாவலர் ஈழமேகம் பக்கீர்தம்பி நினைவு சுவடுகள் (2005) ISBN 955-95831-3-1
கேள்வி: யூ. எல். அலியார் - பெற்ற விருது பற்றி விளக்கவும்.
பதில்: இவரின் இத்தகைய சேவைகளைக் கருத்திற் கொண்டு இலங்கை அரசு 2001ஆம் ஆண்டில் 'கலாபூஷணம்' விருது வழங்கி கௌரவித்துள்ளது